Plaasmoorde!!!!! Farm Murders!!!!! - Page 403 - Stormfront
Page 403 of 673 « First < 303 353 389 390 391 392 393 394 395 396 397 398 399 400 401 402 403 404 405 406 407 408 409 410 411 412 413 414 415 416 417 453 503 > Last »
03-29-2009, 02:06 PM #4021
Windbuks glo gebruik in bisarre tuinskietery
Die vreemde voorval waarin 'n gehoorgestremde man van Ermelo vroeër vandeesmaand in die long geskiet is terwyl hy in sy ouerhuis se tuin gestap het, het 'n wending geneem.
Eers is gemeen dit was 'n dwaalkoeël uit 'n geweer.
Maar nou glo die polisie mnr. Dirk van Tonder is op 'n kort afstand met 'n windbuks geskiet, sê kapt. Danny Schmulian van die Ermelo-polisie.
Schmulian sê die skieter was nie verder as 10 m van hom af nie.
Van Tonder het glo die aand van die skietery gehoor hoe iemand verskeie skote skiet. Hy het teenoor sy ouma in die huis opgemerk: "Hulle gaan nog iemand raak skiet."
Net daarna het hy uitgestap in die rigting van sy tuinwoonstel op die erf.
Hy het toe 'n brandpyn in sy bors gevoel en op 'n bankie in die tuin gaan sit omdat hy erg duiselig was. Eers toe hy afkyk, het hy gesien bloed stroom uit sy bors, het hy vertel. Hy weet glad nie van waar die skoot gekom het nie.
Van Tonder het gegil en langs die tuinbankie inmekaargesak. Huurders het hom in 'n half bewustelose toestand gekry en met hom na 'n plaaslike hospitaal gejaag. Sy ouers was nie tuis nie. Sy toestand was so ernstig dat ambulanspersoneellede van ER24 in Ermelo hom na die Zuid-Afrikaans Hospitaal in Pretoria gebring het nadat sy toestand gestabiliseer is.
Die polisie het die koeël ontleed wat uit sy bolyf gehaal is en meen dit is 'n windbuks-koeël.
Aanvanklik is vermoed dat hy met 'n swaarkaliber-geweer geskiet is.
Met druktyd is niemand nog in hegtenis geneem nie. 'n Klag van poging tot moord word ondersoek.
03-29-2009, 02:07 PM #4022
03-30-2009, 07:08 AM #4023
Skierlik-skieter: 'Ek is geoffer'
Die Skierlik-moordenaar Johan Nel sê hy is opgeoffer op die altaar van (misdaad-)voorkoming.
Nel het in Januarie 2008 vier mense in die Skierlik-plakkerskamp naby Swartruggens in Noordwes doodgeskiet en 11 beseer. Hy is tot 169 jaar tronkstraf gevonnis.
Nel het Vrydagmiddag laat stukke by hoofregter Pius Langa in die konstitusionele hof ingedien waarin hy verlof tot appèl teen sy vonnisse vra. Die appèlhof het reeds geweier om aan hom verlof tot appèl toe te staan.
Hy sê in sy aansoek voor Langa as sy betoog oor vonnis "in sy regte konteks" voor 'n hof van appèl geplaas word, sal so 'n hof bevind dat die vonnisse "ontstellend onvanpas is en dat dit 'n gevoel van skok en onmenslikheid" veroorsaak. Hy is lewenslange tronkstraf vir elkeen van die moordaanklagte opgelê. Nel sê die Grondwet bepaal in art. 12 dat niemand op 'n "wrede, onmenslike of vernederende" manier gestraf mag word nie.
Dit is egter presies wat met hom gebeur het, in ag genome sy ouderdom toe die misdade gepleeg is (hy was 18) en die feit dat kundige getuienis in die hof gelewer is dat hy die geestelike ontwikkeling van 'n kind van 16 het, voer Nel aan.
Hy sê die getuienis van die kundiges, onder andere die bekende forensiese kriminoloog dr. Irma Labuschagne, dat hy "soos 'n onbeheerde drukkoker was wat gewag het om te ontplof" is nie behoorlik deur die verhoorhof in aanmerking geneem nie.
Die verhoorhof het hom blind gestaar teen die kwessie van straf as afskrikmiddel en het gesê dat rassisme aangevuur deur 'n rassistiese omgewing die misdade "verduidelik, maar nie as versagtende omstandigheid" in aanmerking geneem kan word nie.
Nel meen 'n vonnis van 12 jaar tronkstraf op elkeen van die moordaanklagte sal voldoende wees. Langa oorweeg tans die aansoek om appèl.
Hy was 'n seun van 11 en sy broer 15 toe hulle op die plaas deur 6 swart rowers aangeval was.
03-30-2009, 10:16 AM #4024
Cash-in-transit heist outside Bluewater Bay Spar
AT least 10 men, four of whom are armed, are on the run after they pulled off a cash-in-transit heist outside the Bluewater Bay Spar this morning. (March 30)
A source on the scene said the G4S security guards were attacked by four gun-wielding men while they were doing a cash exchange outside the Spar.
"They grabbed one of the women and threw her on the ground while holding the security guards at gunpoint," the source said.
"They then disarmed the G4S guards and took an unknown amount of cash."
An ADT armed response officer on the scene was also supposedly disarmed of his gun.
The 10 men fled the scene in a brown Isuzu bakkie, which was found minutes ago at the John Talent bridge.
"The bakkie was abandoned. However, the men were seen jumping into a white Quantum minibus that looks like a taxi."
Police are on the scene at the Spar but are unable to comment at this stage.
No injuries were reported and no shots fired.
"An ambulance is on the scene but no one has been injured."
03-31-2009, 03:26 AM #4025
Upington-egpaar in huis beroof
UPINGTON. – "Ek het maar net gelê en bid. Ek sê net dankie die Here het ons beskerm."
Só sê mev. Gesie Burger (70) van die Burger-gastehuis in Budlerstraat 12, Upington, ná haar en haar man, Andries (80), se nagmerrie-ondervinding toe hulle Vrydag 01:30 van 'n geluid wakker geword en 'n man met 'n mes voor hul bed gesien staan het.
Die inbreker, wat gesê het sy "tjommies" wag buite en hy is die "sagste" van hulle, is eindelik met skaars R200 weg en het die egpaar ongedeerd agtergelaat.
Burger sê die geluid was toe die man die sleutel van hul kamerdeur gedraai het om in te kom.
"Die man wou weet waar is ons geld. Ek het vir hom gesê ek het geen geld by my nie, ek gebruik net bankkaarte."
Die man het toe mnr. Burger se broek gesien en sy beursie daaruit gehaal. Daar was egter net sowat R200 in die beursie, en hy het daarna ook mev. Burger se handsak deurgesoek. "Daarin was egter skaars R10," sê sy.
Die man het hulle deurentyd met die mes gedreig en gesê sy "tjommies" wag buite.
Hy het gesê hy is die "sagste" van hulle en is daarom binnetoe gestuur. As die egpaar egter nie saamwerk nie, sal hy die ander roep.
Nadat hy die geld gevat het, is die man uit die huis. Mev. Burger het toe die kamerdeur met die spaarsleutel gesluit.
Die Burgers sê hulle is net dankbaar dat hulle niks oorgekom het nie.
Dir. Kolie Matthys, bevelvoerder van die polisie in die Upington-streek, het na aanleiding van die voorval sy kommer uitgespreek dat daar 'n neiging is dat senior burgers in sulke voorvalle die teiken is.
Hy het bejaardes gemaan dat hulle moet seker maar dat hul deure gesluit is, vensters op knip is en dat sleutels nie in sleutelgate steek nie.
Kapt. Jacques September, woordvoerder van die polisie, sê niemand is nog in hegtenis geneem nie, maar die ondersoek duur onverpoos voort.
Hy het gevra mense met inligting moet die speurtak by 054-337-3702 bel.
03-31-2009, 03:28 AM #4026
Huuraanval het in moord ontaard
'n Dik goue ketting, 'n pinkiering en 'n rybewys is by die Menlyn-winkelsentrum as bewyse dat 'n aanranding op bestelling uitgevoer is, aan die opdraggewer oorhandig.
Dit is deel van 'n huuraanval wat in moord ontaard het luidens die akte van beskuldiging teen mnr. Sarel Frederick Jacobs (52) van Doornpoort in die noorde van Pretoria.
Hy staan tereg op aanklagte van moord, diefstal en twee aanklagte van afpersing.
Luidens die klagstaat het mnr. Deon van Vuuren Jacobs genader om mnr. Gerhardus Jacobus Bothma teen betaling aan te rand.
Bothma is op 11 Junie 2005 in 'n lokval gelei, aangerand en later dood op 'n stortingsterrein gevind. Hy is dood weens veelvuldige beserings wat deur 'n stomp voorwerp veroorsaak is.
Die staat beweer Jacobs het R10 000 ontvang om Bothma aan te rand. Van Vuuren, wat nou 'n staatsgetuie is, het die oorledene se selfoonnommer vir hom gegee. "Op 11 Junie het Van Vuuren die beskuldigde geskakel en laasgenoemde het hom meegedeel 'dat die werk gedoen is'," lui die akte van beskuldiging.
Twee dae later het Jacobs Van Vuuren by die Menlyn-winkelsentrum in Pretoria ontmoet en persoonlike besittings van Bothma aan hom gegee om te bewys dat "die werk" gedoen is.
Jacobs het egter gedreig dat "dinge vir hom onhoudbaar gaan raak" en hy het nóg R10 000 geëis. Van Vuuren het dit betaal.
'n Week daarna het die twee weer ontmoet waar Jacobs 'n verdere R10 000 van sy "kliënt" geëis het. Van Vuuren het weer eens opgedok. Die saak is tot Augustus uitgestel.
03-31-2009, 03:30 AM #4027
Eks-skerpskutter skuldig aan dood
Secunda. – 'n Voormalige polisieskerpskutter is gister hier in die rondgaande hooggeregshof aan strafbare manslag skuldig bevind weens sy vrou se koeëldood.
Konst. Johannes Oosthuizen het op 23 Desember 2006 op 'n kort afstand sy vrou, Jakkie, verskeie kere met 'n R4-aanvalsgeweer geskiet.
Mev. Oosthuizen is net ná middernag in die egpaar se huis op Leandra dood.
Regter Cynthia Pretorius het Oosthuizen se verduideliking dat die R4 per ongeluk op automaties gestel is, aanvaar en het hom dus nie aan moord skuldig bevind nie.
Sy het Oosthuizen egter ook aan nalatigheid skuldig bevind omdat hy as voormalige skerpskutter moes geweet het hoe om die R4 veiliger te hanteer.
Getuienis is deur Oosthuizen, mnr. Shane Brits (Oosthuizen se buurman) en polisielede op die toneel aan die hof voorgelê dat Oosthuizen moontlik onder die invloed van drank was en waarskynlik uit selfverdediging opgetree het.
Die Oosthuizens het die aand voor die skietery by Oosthuizen se pa in Leandra gekuier en gedans. Hulle het glo oor Oosthuizen se drankmisbruik gebaklei en is ná middernag terug huis toe. Mev. Oosthuizen het deurgaans op hom geskree en met hom gebaklei terwyl Juan (4), hul seun, nog in die motor geslaap het.
In die huis het sy Oosthuizen se 9 mm-dienspistool op hom gerig en gedreig om die gesin uit te wis.
Volgens Oosthuizen het hy die kluis oopgesluit en by sy vrou gepleit om die wapen daarin te bêre. "Daar sal geen skietery vanaand wees nie," het hy gesê.
Volgens hom het mev. Oosthuizen die pistool met albei hande vasgehou en "van haar kop af geraak".
Hy het toe glo die R4 uit die kluis geneem en dit oorgehaal om haar skrik te maak.
"Ek wou haar nie skiet nie. Die R4 het per ongeluk na outomaties oorgegaan en skote is afgevuur," het Oosthuizen getuig.
Volgens die polisie was daar geen magasyn in die pistool gewees nie en moes Oosthuizen dit agtergekom het toe sy vrou die vuurwapen met net een hand op hom gerig het. Die pistoolmagasyn is op 'n tafel gevind.
Drie vingers aan mev. Oosthuizen se een hand is onder meer afgeskiet. Sy is ook in die bors en wang geskiet.
Volgens die buurman het Oosthuizen ná die skietery met die R4 oor sy skouer en sy seun in sy arms oor die straat gehardloop. "Ek het drooggemaak. Ek het vir Jakkie geskiet," het Oosthuizen aan Brits gesê.
Regter Pretorius het in haar uitspraak gesê Oosthuizen het nie in sy getuienis as 'n leuenaar voorgekom nie en sy glo nie hy sou aan die toneel gepeuter het nie omdat dit net sy saak sou versleg het.
Sy het die saak vir 'n korrektiewe verslag uitgestel tot 20 Mei vir vonnisoplegging.
Adv. Kobus Jacobs het aangekla en adv. Elana Erasmus het vir Oosthuizen opgetree.
03-31-2009, 03:31 AM #4028
Kinders histeries oor bebloede ma
'n Oos-Randse langafstandatleet en ma van drie jong kinders veg om haar lewe in 'n hospitaal nadat sy eergister deur 'n vermeende dronkbestuurder omgery is.
Me. Sonja Neuhoff (40) van Marrister in Benoni is in 'n bedenklike toestand onder verdowing in die Unie-hospitaal in Alberton. Sy is Sondagoggend omstreeks 10:00 in Negende Laan naby haar huis raakgery waar sy langs die pad gedraf het terwyl sy vir haar eerste Twee Oseane-marathon in Kaapstad geoefen het.
Die bestuurder van 'n Nissan-bakkie, mnr. Johannes Mahlangu (52) van Mpumalanga, wat vermoedelik onder die invloed van drank was, het na bewering 'n motor op 'n soliede wit streep verbygesteek en me. Neuhoff getref. Sy het 'n ernstige kopbesering en verskeie ander beserings opgedoen.
Die bakkie, wat behoort aan 'n maatskappy in Brenthurst vir wie die bestuurder werk, het toe glo gerol en hy het uitgespring en begin weghardloop. Lede van 'n polo-klub daar naby het egter vinnig opgetree en die verdagte vasgetrek. Die polisie is ontbied en hy is gearresteer.
Mnr. Gerhard Neuhoff (46), die slagoffer se man, het gister vertel sy vrou, 'n langafstandatleet met 'n rits medaljes agter haar naam, het baie hard geoefen vir dié marathon.
"Sy gaan gewoonlik vroegoggend oefen, dan laai ek die kinders in die motor en dan ry ons die laaste ruk saam. Sy is Sondag ook vroeg uit. Ek het uitgewerk sy moet so 10:00 terug wees by die huis. Ek het die kinders om 10:05 in die motor gelaai en gaan ry op soek na haar. Toe ons in Negende Laan draai en die motors en ligte sien, toe weet ek."
Die egpaar se kinders, Cara (7), Christian (5) en Anri (4) was histeries toe hulle hul ma semi-bewusteloos langs die pad vol bloed sien lê waar die paramedici besig was om haar te behandel.
" 'n Familielid het hulle kom haal en Sonja is per helikopter na die hospitaal geneem. Sy is kritiek."
Volgens mnr. Neuhoff was alles reeds gereël vir die marathon, wat die Paasnaweek plaasvind. "En nou dít."
Hy is dankbaar vir die mense wat sy vrou te hulp gesnel en die verdagte vasgetrek het. "Ek kan nie glo mense sal só help nie."
Hy het 'n saak by die Crystal Park-polisiekantoor aanhangig gemaak. "Ek kan my nie nou daaroor (die strafsaak) bekommer nie. Ek het 'n vrou en drie klein kindertjies en bejaarde skoon-ouers (mnr. Stony en me. Marie Steenkamp) om na om te sien."
Sers. Jeffrey Moeng, Crystal Park-polisiewoordvoerder, het die voorval bevestig. "Die saak word ondersoek."
Mahlangu verskyn vandag in die Benoni-landdroshof op aanklagte van dronk- en roekelose en nalatige bestuur.
03-31-2009, 03:33 AM #4029
'Nuwe bende' in PE
Port Elizabeth. - Die polisie is so bekommerd oor die skielike toename in gewapende rooftogte dat die provinsiale polisiehoof, komm. Mpumelelo Landu, op pad na die Baai is om die situasie te ondersoek.
Een moontlikheid wat die polisie ondersoek ná die soveelste gewapende rooftog in die stad, is dat 'n nuwe roofbende hom in Port Elizabeth gevestig het.
Gister was die Spar in Blouwaterbaai die teiken.
Tien mans het omstreeks 08:00 op die winkel toegeslaan terwyl sekerheidsbeamptes van Group 4 Securicor kontant sou afhaal.
Volgens kapt. André Beetge, 'n polisiewoordvoerder, was ses van die mans gewapen.
Die geldwa het agter die winkel stilgehou en 'n beampte het die winkel binnegegaan. "Twee van die rowers het die winkel aan die voorkant binnegegaan en die sekerheidsbeampte oorval. 'n Vroulike werknemer is oor die kop geslaan en gedwing om die kluis oop te maak. Daarna is die beampte se wapen by hom afgeneem en het die mans op die vlug geslaan.
"Hulle is by die ingang uit en het in 'n Isuzu-bakkie ontsnap. Die bakkie is enkele minute later agter Algorax in John Tallantweg gevind," het Beetge gesê.
'n Groot bedrag is geroof. Niemand is nog aangekeer nie.
Intussen het mnr. Jaco Pretorius, streekbestuurder van ADT, bevestig dat 'n ADT-beampte ook van sy vuurwapen beroof is.
"Hy was buite by sy voertuig toe 'n vrou geskree het dat 'n gewapende roof aan die gang was. Die beampte het agter sy voertuig skuiling gesoek en die ADT-beheersentrum in kennis gestel."
Die beampte het twee mans by 'n nabygeleë kitsbank gesien en hulle oor die gevaar gewaarsku.
"Die mans was egter deel van die groep rowers en het die beampte se vuurwapen afgeneem en hom agter in die ADT-bakkie toegesluit."
Verskeie sulke voorvalle het die afgelope twee weke plaasgevind. Verlede week het vyf gewapendes twee geldwagte van SBV by The Bridge at Greenacres-winkelsentrum oorrompel. Twee transito-rooftogte het op 16 Maart gebeur.
Dir. Marinda Mills, provinsiale polisiewoordvoerder, het gesê taakspanne is op die been gebring om die probleem te bekamp.
03-31-2009, 03:37 AM #4030
Bestuurder vas ná tref-en-trap
Port Elizabeth. - Die ma van 'n jong man wat in Januarie langs die N2-snelweg by Groenbossies in 'n tref-en-trap-ongeluk gesterf het, sê sy is omgekrap omdat die verdagte hom nie vroeër aan die polisie oorgegee het nie.
Me. Kathi vom Dorp het gister gereageer op die nuus dat mnr. Joel Jansen (31) Vrydag aangekeer is vir strafbare manslag en roekelose bestuur.
Hy het glo haar seun, mnr. Nicholas Bevan (21), met sy vragmotor getref.
"Ons is tog bly dat hy nou aangekeer is, maar waarom het hy homself nie in die drie maande ná die ongeluk oorgegee nie?" wou Vom Dorp weet.
Sy meen Jansen moet in aanhouding bly totdat sy verhoor begin. "Ek sal baie ongelukkig wees indien borgtog toegestaan word, want dit het so lank geneem om hom te vang. Ons wil hê geregtigheid moet geskied."
Bevan en sy verloofde, me. Charné Barnard (20), het op 12 Januarie met sy motor op die linkerskouer van die N2 stilgehou weens meganiese probleme.
'n Vragmotor het hom langs sy voertuig getref en meters ver geslinger. Hy is vermoedelik op slag dood.
Die bestuurder van die ongemerkte wit vragmotor het aangehou ry in 'n Kaapse rigting.
Kapt. Johan Rheeder, 'n polisiewoordvoerder, het gesê hoewel hulle geruime tyd van Jansen geweet het, is daar weens 'n gebrek aan getuienis nie 'n lasbrief uitgereik vir sy inhegtenisname nie.
"Hy is 'n vragmotorbestuurder wat in Plettenbergbaai woon en wat vir die Mans-vervoermaatskappy gewerk het toe die ongeluk gebeur het. Verlede Vrydag het ons hom ondervra en aangekeer," het Rheeder gesê.